**Inštrukcie pre rodičov :**

**Čo si priniesť do tábora**

**Fľaša** na vodu, **čiapka** proti slnku, hygienické **vreckovky**, **dezinfekčný** prostriedok na ruky (cestovné balenie) a určite je dobré pribaliť aj **repelent** proti komárom/kliešťom, pretože budeme často v prírode. Odporúčame si priniesť so sebou aj náhradné oblečenie, ak sa deti spotia a pod. Náhradné oblečenie nemusia nosiť každý deň, so sebou. Môžu si ho ponechať v tábore a v piatok ho vziať späť domov. Ak je to možné, nech deti nechajú doma **mobil**, **elektronickú hru** alebo **MP3** prehrávač a pod. Narušuje to program tábora a tiež môže dôjsť k ich poškodeniu za čo tábor ARIBEN nenesie zodpovednosť. Ak je nevyhnutné mať so sebou mobil, volať z neho je možné iba vo vopred dohodnutom čase. Ak bude **chladno**, nabaľte deťom teplejšie oblečenie (mikinu, tričko s dlhým rukávom…) a pevnejšiu obuv. Ak bude **dážď**, nabaľte deťom iba pršiplášť, dáždnik kvôli bezpečnosti nechajte doma. Ak bude svietiť **slnko**, natrite deti ochranným krémom a nezabudnite nabaliť šiltovku alebo klobúčik, prípadne slnečné okuliare. Ak sa náhodou niekto ráno zabudne natrieť ochranným krémom proti slnku nenecháme ho v štichu! V tábore mu požičiame detský ochranný krém s UV faktorom.

#### Dôležité informácie

Deti je potrebné priviezť v čase **8:00 – 8:30** na dohodnuté miesto v Komárne.

Deti je potrebné vyzdvihnúť v čase **16:30** na vopred dohodnutom mieste v Komárne. Bližšie informácie k nástupu do tábora a k miestam príchodu a odchodu Vám budú zaslané prostredníctvom emailu cca 1 týždeň pred nástupom do tábora.

Ak má niektoré z detí problém so sústredením, je hyperaktívne alebo má iný problém. Treba to uviesť v prihláške, aby sme vedeli zabezpečiť dostatočný počet animátorov, ktorí sa budú o vaše deťúrence starať.

#### Postup pri rezervácii a storno podmienky

Na vašu e-mailovú adresu Vám bude zaslaná **záväzná prihláška**, ktorej súčasťou bude aj **potvrdenie o zdravotnom stave dieťaťa** (Nie je potrebné, aby ich potvrdzoval lekár, stačí podpis rodiča).

V deň nástupu do tábora je potrebné priniesť: prefotený **preukaz poistenca** dieťaťa + vyplnenú **záväznú prihlášku** + **potvrdenie o zdravotnom stave**dieťaťa (netreba potvrdenie od doktora, stačí podpis rodiča)

**Storno podmienky :**

1) V prípade stornovania 10 a viac kalendárnych dní pred nástupom tvorí storno 25 % z ceny pobytu.
2) Storno do 10 až 2 kalendárnych dní pred nástupom predstavuje 50% z ceny pobytu.
3) V prípade stornovania 2 a menej kalendárnych dní pred nástupom, resp. v prípade nenastúpenia na pobyt predstavuje storno 100% z ceny pobytu. V tomto prípade však ponúkame aj možnosť prehlásiť dieťa na iný termín daného tábora.
4) V prípade stornovania náhradného termínu tábora nevzniká nárok na vrátenie poplatku za tábor.

**Strava v tábore :**

Počas denného tábora zabezpečujeme kvalitnú domácu stravu, pripravenú z čerstvých surovín. Deti sa môžu tešiť na chutné a vyvážené jedlá, ktoré im dodajú energiu na celý deň. Súčasťou denného menu je aj desiata, obed a olovrant. Navyše, počas celého dňa je k dispozícii pitný režim, aby deti mali neustály prístup k vode alebo iným nápojom. Strava je prispôsobená potrebám detí a zohľadňujeme aj špeciálne diéty a alergie.

**Platba za tábor:**

Platba za denný tábor bude prebiehať prostredníctvom bankového prevodu. Všetky potrebné údaje k úhrade vám budú zaslané na e-mailovú adresu, ktorú uvediete pri registrácii. Prosíme vás, aby ste platbu zrealizovali v stanovenom termíne. Tešíme sa na vaše deti a veríme, že si tábor naplno užijú!

**Kontakt :**

Adresa : Patince 290, Patince kúpele 94639, Okres Komárno

Fakturačná adresa : Ariben s.r.o., Komenského 2782, Komárno 94501 IČO 55912885

Email : camp@ariben.sk

Telefónne číslo : 0915975433